**גרנד פרי דרום אפריקה** הוא מרוץ גרנד פרי, שהתקיים 33 פעמים. המרוץ היה חלק ממרוצי אליפות הפורמולה 1 מתחילת שנות השישים ועד מחצית שנות השמונים. המרוץ התקיים לראשונה בשנת 1934 במסלול הנסיך ג'ורג' שבאיסט לונדון. מלחמת העולם השנייה הובילה לביטולו של המרוץ, שהתחדש רק בשנת 1960. המרוץ הוצא מלוח התחרויות אחרי עונת 1985 בעקבות המאבק של המדינות כנגד מדיניות האפרטהייד בדרום אפריקה. בעקבות ביטול האפרטהייד בשנת 1991 חזר המרוץ לאליפות, התקיים עוד פעמיים בטרם בוטל.

היסטוריה
--------

### 1934–1966: איסט לונדון

המרוץ התקיים לראשונה בשנת 1934 במסלול באורך 23.4 ק"מ שעברה באזורים מיושבים בסביבות העיר איסט לונדון. בשנת 1936 המסלול קוצר ל-17.7 ק"מ. מלחמת העולם השנייה הובילה לביטול המרוץ בשנת 1940, שלא שב להתקיים במשך 20 שנים. בשנת 1959 נסלל מסלול קבוע. בשנת 1960 התקיימו בדרום אפריקה שני מרוצי גרנד פרי, שלא היו חלק מסבב האליפות. המרוץ הצטרף לסבב האליפות בעונת 1962. במרוץ הבכורה ניצח גרהאם היל, מרוץ שסיים את העונה.

### 1967–1993: קיאלאמי

מסלול קיאלאמי, שנבנה בתחילת שנות השישים במטרופולין של יוהנסבורג, החל לארח את הגרנד פרי בשנת 1967. ג'ים קלארק ניצח את המרוץ בשנת 1968 בפעם הרביעית. היה זה הניצחון האחרון בקריירה של הבריטי. בשנת 1970 היה זה ג'ק ברבהאם שניצח במסלול את המרוץ האחרון בקריירה. פיטר רסבון נפצע קשה בתאונה במהלך האימונים לקראת המרוץ ולאחר מכן מת מפצעיו. תאונה קטלנית נוספת אירעה בעונת 1977 בה טום פרייס, נהגה של קבוצת Shadow, מצא את מותו תוך שהוא פוגע והורג את אחד המרשלים שעמדו לצידי המסלול.

המסלול הגבוה (6,000 רגל מעל גובה פני הים) והמהיר העניק יתרון למנועי הטורבו שנכנסו בתחילת שנות השמונים. בשנת 1982 היתרון של מנועי הטורבו הגיע עד לפער של 150 כוח סוס. קבוצת רנו, שהייתה חלוצת מנועי הטורבו, ניצחה את המרוץ בעונת 1980 וב-1982. המאבק בין הפדרציה הבינלאומית לספורט (FISA) וארגון היצרנים (FOCA) הוביל לכך שבעונת 1981 המרוץ התקיים כמרוץ שאינו חלק מהאליפות. בעונת 1983 המרוץ היה האחרון בעונה. שלושה נהגים התמודדו על תואר האליפות: אלן פרוסט, נלסון פיקה ורנה ארנו. פרוסט וארנו נאלצו לפרוש בשל בעיות מנוע. פיקה סיים את המרוץ במקום השלישי וזכה בתואר.

קיום המרוץ בשנת 1985 לווה בביקורת הגוברת כלפי משטר האפרטהייד במדינה. מדינות שונות החלו להחרים אירועי ספורט שאירעו במדינה בעקבות מצב בהחירום שהוכרז על ידי הממשלה בחודש יולי. קולות רבים קראו להחרים את המרוץ. וקבוצות רנו וליז'ייה לא לקחו בו חלק לאחר שממשלת צרפת החליטה על החרמת אירועים שהתקיימו בדרום אפריקה. פרוסט, שהבטיח כבר את הזכייה באליפות במדי קבוצת מקלארן, כן השתתף במרוץ.

בעקבות ביטול משטר האפרטהייד בשנת 1991 שב המרוץ לסבב התחרויות בעונת 1992. נייג'ל מנסל ניצח את המרוץ בבכורה המחודשת. שנה לאחר מכן התנהל מאבק צמוד בין פרוטס, איירטון סנה ומיכאל שומאכר, שהסתיים בניצחונו של הצרפתי. ביולי 1993 נמכר המסלול לאיגוד הרכב הדרום-אפריקאי. עלויות קיום מרוץ פורמולה 1 היו גבוהות ולא רווחיות ולא הופסק קיומו של הגרנד פרי.

מנצחים
------

### נהגים שניצחו את המרוץ מספר פעמים

שנים המופיעות עם רקע ורוד הן שנים בהן התקיים הגרנד פרי, אך לא כחלק מאליפות הפורמולה 1

| ניצחונות | נהג | שנים |
| --- | --- | --- |
| 4 | בריטניהבריטניה ג'ים קלארק | 1961, 1963, 1965, 1968 |
| 3 | אוסטריהאוסטריה ניקי לאודה | 1976, 1977, 1984 |
| 2 | בריטניהבריטניה ג'קי סטיוארט | 1969, 1973 |
| ארגנטינהארגנטינה קרלוס ראוטמן | 1974, 1981 |
| בריטניהבריטניה נייג'ל מנסל | 1985, 1992 |
| צרפתצרפת אלן פרוסט | 1982, 1993 |

### קבוצות שניצחו את המרוץ מספר פעמים

קבוצות המופיעות בכתב **מודגש** הן קבוצות שעדיין פעילות באליפות   

קבוצות המופיעות עם רקע ורוד הן קבוצות שהתחרו בשנים בהן המרוץ לא נכלל כחלק מאליפות הפורמולה 1

| ניצחונות | יצרן | שנים |
| --- | --- | --- |
| 6 | בריטניהבריטניה לוטוס | 1961, 1963, 1965, 1966, 1968, 1978 |
| 4 | איטליהאיטליה **פרארי** | 1971, 1976, 1977, 1979 |
| בריטניהבריטניה **ויליאמס** | 1981, 1985, 1992, 1993 |
| 2 | איטליהאיטליה מזארטי | 1934, 1939 |
| בריטניהבריטניה קופר | 1960, 1967 |
| בריטניהבריטניה ברבהאם | 1970, 1983 |
| בריטניהבריטניה טיירל | 1973, 1975 |
| צרפתצרפת **רנו** | 1980, 1982 |
| בריטניהבריטניה **מקלארן** | 1972, 1984 |

### מנצחים לפי שנה

מרוצים המסומנים ברקע ורוד לא היו חלק מאליפות הפורמולה 1

| שנה | מנצח | יצרן | מסלול |
| --- | --- | --- | --- |
|
| 1934 | ארצות הבריתארצות הברית וויטני סטרייט | מזארטי 8CM 3.0L | איסט לונדון |
| 1935 | *לא התקיים* |
| 1936 | איטליהאיטליה מריו מסקורצ'י | בוגאטי 35B | איסט לונדון |
| 1937 | בריטניהבריטניה פט פיירפילד | ERA-B |
| 1938 | בריטניהבריטניה בולר מאייר | ריילי |
| 1939 | איטליהאיטליה לואיג'י וילורסי | מזארטי 6CM |
| 1940–1959 | *לא התקיים* |
| 1960 | בלגיהבלגיה פול פררה | קופר-קלימקס | איסט לונדון |
| בריטניהבריטניה סטירלינג מוס | פורשה |
| 1961 | בריטניהבריטניה ג'ים קלארק | לוטוס-קלימקס |
| 1962 | בריטניהבריטניה גרהאם היל | BRM | איסט לונדון |
| 1963 | בריטניהבריטניה ג'ים קלארק | לוטוס-קלימקס |
| 1964 | *לא התקיים* |
| 1965 | בריטניהבריטניה ג'ים קלארק | לוטוס-קלימקס | איסט לונדון |
| 1966 | בריטניהבריטניה מייק ספנס | לוטוס-קלימקס | איסט לונדון |
| 1967 | מקסיקומקסיקו פדרו רודריגס | קופר-מזארטי | קיאלאמי |
| 1968 | בריטניהבריטניה ג'ים קלארק | לוטוס-פורד |
| 1969 | בריטניהבריטניה ג'קי סטיוארט | מטרה-פורד |
| 1970 | אוסטרליהאוסטרליה ג'ק ברבהאם | ברבהאם-פורד |
| 1971 | ארצות הבריתארצות הברית מריו אנדרטי | פרארי |
| 1972 | ניו זילנדניו זילנד דני האלם | מקלארן-פורד |
| 1973 | בריטניהבריטניה ג'קי סטיוארט | טיירל-פורד |
| 1974 | ארגנטינהארגנטינה קרלוס ראוטמן | ברבהאם-פורד |
| 1975 | דרום אפריקה (1928–1994)דרום אפריקה (1928–1994) ג'ודי שכטר | טיירל-פורד |
| 1976 | אוסטריהאוסטריה ניקי לאודה | פרארי |
| 1977 | אוסטריהאוסטריה ניקי לאודה | פרארי |
| 1978 | שוודיהשוודיה רוני פטרסון | לוטוס-פורד |
| 1979 | קנדהקנדה ז'יל וילנב | פרארי |
| 1980 | צרפתצרפת רנה ארנו | רנו |
| 1981 | ארגנטינהארגנטינה קרלוס ראוטמן | ויליאמס-פורד |
| 1982 | צרפתצרפת אלן פרוסט | רנו |
| 1983 | איטליהאיטליה ריקארדו פטרזה | ברבהאם-ב.מ.וו |
| 1984 | אוסטריהאוסטריה ניקי לאודה | מקלארן-טאג |
| 1985 | בריטניהבריטניה נייג'ל מנסל | ויליאמס-הונדה |
| 1986–1991 | *לא התקיים* |
| 1992 | בריטניהבריטניה נייג'ל מנסל | ויליאמס-רנו | קיאלאמי |
| 1993 | צרפתצרפת אלן פרוסט | ויליאמס-רנו |

הערות שוליים
------------

1. ↑  בשנת 1960 התקיימו 2 מרוצים